Source: http://docplayer.fi/17853187-Liite-6-kasvillisuusselvitykset.html
Timestamp: 2018-04-24 01:35:21+00:00
Document Index: 6060221

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ']

LIITE 6. Kasvillisuusselvitykset. - PDF
Download "LIITE 6. Kasvillisuusselvitykset."
1 LIITE 6 Kasvillisuusselvitykset.
2 Varessäikän-Siikajokisuiston välisen alueen kasvillisuusselvitys Laidunnettua rantaniittyä Siikajoella. Tanja Jylänki
3 Sisältö 1. Johdanto 2. Aineisto ja menetelmät 3. Alueen kasvillisuuden yleispiirteet 4. Tulokset 4.1 Kalasatama 4.2 Mateenpyrstö, Lintusäikkä ja muut laidunnetut alueet 4.3. Toppilanranta ja muut laiduntamattomat alueet 5. Yhteenveto 6. Lähteet ja kirjallisuus 7. Liitteet
4 1. Johdanto Työn tavoitteena oli selvittää inventointialueen rantojen putkilokasvillisuuden lajisto ja luontotyypit ja siten kartoittaa mahdolliset luonnonsuojelulain (1096/1996) mukaan suojeltavat luontotyypit ja EU:n luontodirektiivin (Council Directive 92/43/ETY) liitteen I luontotyypit. Inventointialue on jakaantunut yksityisten tahojen omistamiin luonnonsuojelualuesiin, joilla on laidunnusta ja laiduntamattomiin alueisiin. Laidunnuksen tarkoituksena on elvyttää merenrantaniittyjä, jotka ovat Pohjois-Pohjanmaalle omaleimaisia perinnemaisemia ja biotooppeja. Laidunnettua rantaviivaa on yhteensä noin 3 km verran, ja laiduntamatonta rantaviivaa on myös noin 3 km:iä. 2. Aineisto ja menetelmät Kasvillisuusselvitys toteutettiin perinteisellä tavalla inventoimalla tutkimusalueen kaikki putkilokasvilajit ja kuvaamalla luontotyypit. Tyyppiluokitus noudattaa SY 8/2008 (Suomen luontotyyppien uhanalaisuus, osa 2) luokitusta. Varessäikän ja Siikajokisuiston välisen alueen putkilokasvit kartoitettiin välisenä aikana. Inventointiaika oli oikea, jolloin voidaan olettaa että kaikki alueella esiintyvät lajit olivat havaittavissa. Kuuman kesän vuoksi osa kasveista oli aikaistanut kukintaa, mutta tämä ei vaikuttanut kasvillisuuskartoitukseen haittaavasti. Laidunnettujen alueiden osalta on mahdollista, että jotain lajeja on jäänyt huomioimatta, koska laiduneläimet syövät kasveja niitä erityisemmin valikoimatta. 3. Alueen kasvillisuuden yleispiirteet Siikajoen tuulipuiston suunnittelualue kuuluu keskiboreaaliseen Pohjanmaan kasvillisuusvyöhykkeeseen. Oulun seudulla, perämeren perukassa, esiintyy arktisten merenrantalajien keskittymä, jota kutsutaan ruijanesikko-ryhmäksi (Eurola 1999). Alueella on myös useita Itämeren alueelle kotoperäisiä putkilokasvilajeja. Maankohoaminen vaikutukset ovat suurimmillaan Perämeren alueella, jonne suunnittelualue sijoittuu. Merenkurkun-Perämeren alueella maankohoamisen on arvioitu olevan noin 7-8 mm vuodessa. Matalien vesien ansiosta uusia luotoja ja saaria syntyy nopeasti. Edustavimmat primäärisukkessiometsät ja soiden luontotyypit löytyvät juuri Merenkurkun-Perämeren alueelta. 4. Tulokset Siikajokisuun ja Varessäikän välinen rantavyöhykkeen maasto vaihtelee laidunnettujen ja laiduntamattomien alueiden välillä, jotka eroavat toisistaan kasvillisuudeltaan. Laidunnetuilla alueilla voidaan havaita enemmän kasvilajeja kuin laiduntamattomilta alueilta, maasto on myös avointa. Laiduntamattomilla alueilla maasto on umpeenkasvanutta ja kasvilajisto on yksipuolisempaa. 4.1 Kalasatama Havaintopaikan kuvaus Vesirajassa järviruoko ja sinikaisla ovat valtalajeina, yleisiä lajeja ovat myös matalana kasvava suolasara ja rönsyrölli. Aaltojen ulottumattomissa rannalla kasvaa valtalajeina pietaryrttiä, rantavehnää ja kastikkaa. Muita yleisiä lajeja ovat ahosuolaheinä, ketoneilikka, syysmaitiainen, rantavehnä ja hiirenvirna. Lisäksi hiekkadyyneillä kasvaa merinätkelmää, suola-arhoa ja kiiltopajua.
5 Luontotyypit Varessäikän kalasataman ympäristö on luontotyypiltään Itämeren hiekkarannat, jonka lajistolle ovat tyypillisiä suola-arho (Honckenya peploides), merinätkelmä (Lathyrys japonicus) ja rantavehnä (Leymys arenarius). Kyseinen luontotyyppi on luokiteltu erittäin uhanalaiseksi SY 8/2008 (Suomen luontotyyppien uhanalaisuus, osa 2) mukaan. Itämeren hiekkaranta vastaa luontodirektiivin luontotyyppiä Itämeren hiekkarannat (1640) ja sisältyy luonnonsuojelulain luontotyyppiin hiekkarannat. Paikan arvoon vaikuttaa ihmistoiminta (kalasatama) sekä alueen pieni pinta-ala, noin 200 m x 100 m. 4.2 Mateenpyrstön ja Lintusäikän luonnonsuojelualueet sekä muut laidunnetut alueet Havaintopaikan kuvaus Mateenpyrstön (Kuva 1.) ja Lintusäikän (Kuva 2.) luonnonsuojelualueet sekä osa Siikajokisuiston pohjoispuolisesta merenrannasta (Kuva 3.) on laidunnuksen alaisena. Alueet ovat rantakasvillisuudeltaan vesisaravaltaista rantaniittyä, jonka laidunnus on pitänyt avoimena järviruo osta ja pajukosta. Yleisiä rantavyöhykkeen lajeja ovat vesisara, rönsyrölli ja lampaannata. Vesirajassa valtalajeina ovat sinikaisla ja rantaluikka. Muita yleisiä lajeja ovat ahven- ja hapsivita. Mateenpyrstön luonnonsuojelualue on luokiteltu ELY-keskuksen (entinen Ympäristökeskus) mukaan paikallisesti arvokkaaksi perinnemaisematyypiksi. Alue on merenrantaniittyä, jossa sijaitsee metsälaidun. Lisäksi paikan arvoon vaikuttaa uhanalainen kasvilaji, upossarpio (Alisma wahlenbergii), jota tavataan alueella runsaana (Ympäristökeskus ). Maastokäynneillä elokuussa 2010 löytyi useita elinvoimiasia upossarpioesiintymiä. Kuva 1. Varessäikän ja Mateenpyrstön alue. Laidunnettu alue on merkitty sinisellä, laiduntamaton pohjoisranta punaisella.
6 Kuva 2. Lintusäikän luonnonsuojelualueella on laidunnusta (sininen), Toppilanranta on laiduntamaton (punainen). Luontotyypit Alueiden vedenalainen luontotyyppi on uposkasvivaltainen pohja. Rannan luontotyyppi vaihettuu vesirajasta maalle tultaessa luikka- ja kaislamerenrantaniitystä ja laidunnetuksi suursaramerenrantaniityksi. Merenrantaniityt kuuluvat merenrantojen luontaiseen kasvillisuuteen, mutta perinteinen niitto ja laidunnus ovat laajentaneet niittyvyöhykettä vedestä maalle sekä lisänneet niittyjen määrää ja monimuotoisuutta. Merenrantakasvillisuus on vyöhykkeistä rannan suuntaisesti. Uposkasvivaltaista pohjaa luonnehtivat ahvenvita (Potamogeton perfoliatus) ja erilaiset ärviät (Myriophyllum sp.) ja haurat (Zannichellia sp.). Luikka- ja kaislamerenrantaniityt sijaitsevat noin 20 cm syvyisestä vedestä vesirajaan asti. Kasvillisuutta luonnehtii rantaluikka (Eleocharis palustris), sinikaisla (Schoenoplectus tabernaemontani) ja järviruoko (Phragmites australis). Maankohoamisrannikolla sijaitsevat luikkaja kaislamerenrantaniityt sisältyvät Suomen vastuuluontotyyppiin maankohoamisrannikon merenrantaniityt. Luikkavaltainen niitty muuttuu rannalle tultaessa suursaramerenrantaniityksi, jonka lajistoa kuvaa inventointialueella valtalaji vesisara (Carex aquatilis) ja muut yleiset lajit kuten myrkkykeiso (Cicuta virosa), terttualpi (Lysimachia thyrsiflora) ja rönsyrölli (Agrostis stolonifera). Suursaramerenrantaniityt on luokiteltu äärimmäisen uhanalaiseksi SY 8/2008 (Suomen luontotyyppien uhanalaisuus, osa 2) mukaan. Lisäksi maankohoamisrannikolla sijaitsevat suursaramerenrantaniityt sisältyvät Suomen vastuuluontotyyppiin maankohoamisrannikon merenrantaniityt. 4.3 Toppilanranta ja muut laiduntamattomat alueet Havaintopaikan kuvaus Laiduntamattomia alueita ovat Varessäikkä (Kuva 1.), Toppilanranta (Kuva 2.) ja osa Siikajokisuiston pohjoispuolisesta merenrannasta (Kuva 3.). Aivan vesirajassa kasvaa sinikaislaa ja rantaluikkaa, vedessä uposkasvillisuutta, kuten ahven-ja hapsivitaa sekä kalvasärviää. Vedestä maalle noustaessa alkaa tiheä järviruokokasvusto, joka päättyy rantapajukkoon. Järviruo on seassa ei tavata juuri muuta kasvillisuutta. Vetisimmässä rantapajukossa tavataan suursaroja, jonka seassa
7 kasvaa pikkulimaskaa, rantapuusto on pajua ja leppää. Alueelta löytyi myös useita elinvoimaisia esiintymiä upossarpiota (Alisma wahlenbergii), joka on uhanalainen luontodirektiivin laji. Kuva 3. Siikajokisuiston pohjoispuolinen merenrannalla on laidunnettuja alueita (sininen) ja laiduntamattomia alueita (punainen). Luontotyypit Toppilanrannan ja muiden laiduntamattomien alueiden vedenalainen luontotyyppi on uposkasvivaltainen pohja, jonka yleisimmät lajit ovat ahven- ja hapsivita (Potamogeton perfoliatus, P. pectinatus), ärviät (Myriophyllym sp.) ja haurat (Zannichellia sp.). Rannan luontotyyppi vaihettuu vesirajasta maalle tultaessa merenrantaruovikosta merenrantapajukkoon. Merenrantaruovikkoa luonnehtii tiheä järviruokokasvusto (Phragmites australis), jonka seasta ei muita kasvilajeja juuri löydy. Rantalaidunnuksen loppuminen on edistänyt ruovikoiden laajenemista. Merenrantapajukon valtalaji on kiiltopaju (Salix phylicifolia) ja aluskasvillisuutena inventointialueella on luhtakastikkaa (Calamagrostis stricta) ja vesisaraa (Carex aquatilis). Taulukko 1. Varessäikän-Siikajokisuiston alueen putkilokasvit Suomenkielinen nimi Tieteellinen nimi Kalasatama Laidunnetut alueet Laiduntamattomat alueet Siankärsämö Achillea millefolium x Ojakärsämö Achillea ptarmica x x Rönsyrölli Agrostis stolonifera x x x Harmaaleppä Alnus incana x Ratamosarpio Alisma plantagoaquatica x x Upossarpio Alisma wahlenbergii x x Isomaltsa Atriplex prostrata x Luhtakastikka Calamagrostis stricta x x Rentukka Caltha palustris x x Vesisara Carex aquatilis x x Suolasara Carex halophila x Myrkkykeiso Cicuta virosa x x
8 Huopaohdake Cirsium arvense x Ketoneilikka Dianthus deltoides x Hapsiluikka Eleocharis acicularis x x Rantaluikka Eleocharis palustris x x x Järvikorte Equisetum fluviatilis x x Lampaannata Festuca ovina x x Rantamatara Galium palustre x Lamparevesikuusi Hippuris vulgaris x Suola-arho Honckenya peploides x x Merivihvilä Juncus balticus x x x Suolavihvilä Juncus gerardii x x x Merinätkelmä Lathyrus japonicus x x Pikkulimaska Lemna minor x x x Syysmaitiainen Leontodon autumnalis x x Rantavehnä Leymus arenarius x x Terttualpi Lysimachia thyrsiflora x x Kalvasärviä Myriophyllum x x x sibiricum Vilukko Parnassia palustris x Luhtakuusio Pedicularis palustris x Luhtasuoputki Peucedanum palustris x x Järviruoko Phragmites australis x x x Hapsivita Potamogeton x x x pectinatus Ahvenvita Potamogeton x x x perfoliatus Ahosuolaheinä Rumex acetosella x Kiiltopaju Salix phylicipholia x x x Sinikaisla Schoenoplectus x x x tabernaemontanni Valkoailakki Silene latifolia x Palpakot Sparganium sp. Pietaryrtti Tanacetum vulgare x Merisuolake Triglochin maritima x x Lehtovirmajuuri Valeriana sambucifolia x Haurat Zannichellia sp. x x x 5. Yhteenveto Inventointialueen kasvillisuus selvitettiin elokuun 2010 aikana tehdyillä maastoselvityksillä. Kasvillisuusselvityksen tarkoituksena oli selvittää alueen putkilokasvilajisto ja luontotyypit. Kerätty aineisto on osa Siikajoen tuulipuistohankkeen ympäristövaikutuksien arvioinnin taustaselvityksiä. Inventointialueelta löytyi uhanalaisen putkilokasvilajin, upossarpion, esiintymiä. Upossarpiota (Alisma wahlenbergii) tavattiin alueella useissa kohdissa ja esiintymät olivat fertiilejä, eli kukkivia. Esiintymiä voidaan pitää elinvoimasina. Inventointialueelta löytyi myös luontotyyppejä, jotka on luokiteltu erittäin tai äärimmäisen uhanalaisiksi luontotyypeiksi SY 8/2008 (Suomen luontotyyppien uhanalaisuus, osa 2) mukaan. Kyseiset luontotyypit ovat Itämeren hiekkarannat, joka on luokiteltu erittäin uhanalaiseksi ja Suursaramerenrantaniityt, joka on luokiteltu äärimmäisen uhanalaiseksi. Lisäksi alueella tavattiin luontotyyppi luikka- ja kaislamerenrantaniityt, joka maankohoamisrannikolla sisältyy Suomen vastuuluontotyyppiin maankohoamisrannikon merenrantaniityt.
9 6. Lähteet ja kirjallisuus Airaksinen, O. & Karttunen, K. 2001: Natura luontotyyppiopas. Ympäristöopas 46, 2. korj. painos, Suomen ympäristökeskus, Helsinki. Eurola, S. 1999: Kasvipeitteemme alueellisuus. Oulanka reports 22. Oulanka biological station. University of Oulu. Hämet-Ahti, L., Suominen, J., Ulvinen, T. & Uotila, P. (toim.) 1998: Retkeilykasvio. Luonnontieteellinen keskusmuseo, Kasvimuseo. Helsinki. Mossberg, B. & Stenberg, L. 2005: Suuri Pohjolan Kasvio, Kustannus Oy Tammi. Schulman A., Alanen A., Hæggström C.-A., Huhta A.-P., Jantunen J., ym. (2008) Suomen luontotyyppien uhanalaisuus (toim. Raunio A., Schulman A. & Kontula T.) Osa 2. Luontotyyppien kuvaukset. Itämeri ja rannikko s , Perinnebiotoopit s Ympäristökeskus (nyk. Ely-keskus)
10 Kuvat 7. Liitteet Kuva 4. Laiduntamatonta merenrantaruovikkoa Toppilanrannassa. Kuva 5. Laidunnettua merenrantaniittyä Lintusäikällä.
11 Kuva 6. Upossarpio (Alisma wahlenbergii)
12 Siikajokisuiston kasvillisuusselvitys Siikajokisuisto kanootista nähtynä. Tanja Jylänki
13 Sisältö 1. Johdanto 2. Aineisto ja menetelmät 3. Alueen kasvillisuuden yleispiirteet 4. Tulokset 5. Yhteenveto 6. Lähteet ja kirjallisuus 7. Liitteet
14 1. Johdanto Työn tavoitteena oli selvittää inventointialueen rantojen putkilokasvillisuuden lajisto ja luontotyypit ja siten kartoittaa mahdolliset luonnonsuojelulain (1096/1996) mukaan suojeltavat luontotyypit ja EU:n luontodirektiivin (Council Directive 92/43/ETY) liitteen I luontotyypit. Inventointialue on yksityisen tahon omistama ja Natura-luonnosuojelualue. Alue on laidunnettu. Laidunnuksen tarkoituksena on elvyttää merenrantaniittyjä, jotka ovat Pohjois- Pohjanmaalle omaleimaisia perinnemaisemia ja biotooppeja. 2. Aineisto ja menetelmät Kasvillisuusselvitys toteutettiin perinteisellä menetelmällä inventoimalla tutkimusalueen kaikki putkilokasvilajit ja kuvaamalla luontotyypit. Tyyppiluokitus noudattaa SY 8/2008 (Suomen luontotyyppien uhanalaisuus, osa 2) luokitusta. Siikajokisuiston kasvillisuus ja luontotyypit kartoitettiin 19. ja rannalta käsin sekä melomalla kanootilla suistossa oleville saarille. Inventointiaika oli oikea, jolloin voidaan olettaa että kaikki alueella esiintyvät lajit olivat havaittavissa. Kuuman kesän vuoksi osa kasveista oli aikaistanut kukintaa, mutta tämä ei vaikuttanut kasvillisuuskartoitukseen haittaavasti. Laidunnettujen alueiden osalta on mahdollista, että jotain lajeja on jäänyt huomioimatta, koska laiduneläimet syövät kasveja niitä erityisemmin valikoimatta. Inventointialue näkyy kokonaisuudessaan kuvassa Alueen kasvillisuuden yleispiirteet Siikajoen tuulipuiston suunnittelualue kuuluu keskiboreaaliseen Pohjanmaan kasvillisuusvyöhykkeeseen. Oulun seudulla, perämeren perukassa, esiintyy arktisten merenrantalajien keskittymä, jota kutsutaan ruijanesikko-ryhmäksi (Eurola 1999). Alueella on myös useita Itämeren alueelle kotoperäisiä putkilokasvilajeja. Maankohoaminen vaikutukset ovat suurimmillaan Perämeren alueella, jonne suunnittelualue sijoittuu. Merenkurkun-Perämeren alueella maankohoamisen on arvioitu olevan noin 7-8 mm vuodessa. Matalien vesien ansiosta uusia luotoja ja saaria syntyy nopeasti. Edustavimmat primäärisukkessiometsät ja soiden luontotyypit löytyvät juuri Merenkurkun-Perämeren alueelta. Siikajokisuisto voidaan jakaa kolmeen eri osaan, suistoon, joen laskulahteen ja estuaariin. Suisto koostuu monimuotoisesta makrofyyttikasvillisuudesta. Joen laskulahti on edellisen ulko- eli meren puolella, vesi on laskulahdella makeaa. Sedimentoituminen voi olla tällä alueella hyvinkin voimakasta. Estuaari on uloin vyöhyke, jossa on havaittavissa selkeä suolagradientti, eli makean ja suolaisen veden raja. Jokiveden kuljettamat maa-ainekset sedimentoituvat jokisuulle, minkä seurauksena alue mataloituu ja suisto siirtyy merelle päin. Siikajokisuistossa mataloitumiseen vaikuttaa lisäksi maankohoaminen. Jokisuiston sisäosa on makeavetistä ja sitä luonnehtivat makean veden lajit. Ulko-osat ovat suolaisen meriveden vaikutuspiirissä. Jokisuistolle on ominaista laajat ilmaversoiskasvustot sekä kelluslehtisten ja uposkasvien vyöhykkeet. 4. Tulokset Havaintopaikan kuvaus Alue muodostuu joen laskulahden sedimenttikasautumista syntyneistä saarekkeista ja kolmesta isommasta saaresta, Simppusäikästä, Passerikarista ja Etelä-Säikästä. Alueella laiduntaa lehmiä,
15 jotka ilmeisesti kulkevat saarelta/saarekkeelta toiselle uimalla tai kahlaamalla, sillä vesi vaikutti hyvin matalalta. Laidunnuksen tavoitteena on elvyttää perinnemaisemia- ja biotooppeja. Saarekkeiden kasvillisuus oli vesisara- ja järvikaislavaltaista. Simppu- ja Etelä-Säikän uloimmat, merenpuoleiset osat olivat hiekkarantaisia, Passerikarin merenpuoleinen ranta oli vesisaravaltaista. Saarien sisäosat olivat kasvistoltaan pajuvaltaisia. Luontotyypit Passerikarin, Simppusäikän ja Etelä-Säikän merenpuoleisten rantojen vedenalainen luontotyyppi on uposkasvivaltainen pohja. Simppusäikän ja Etelä-Säikän merenpuoleisten rantojen luontotyyppi on Itämeren hiekkarannat. Passerikarin merenpuoleisen rannan luontotyyppi on suursaramerenrantaniitty. Simppu- ja Etelä-Säikän sekä Passerikarin sisäosien luontotyyppi on merenrantapajukot johon sekoittuu mosaiikkimaisesti merenrannan leppävyöt ja- pensaikot. Jokisuiston luontotyyppi on rannikon jokisuistot. Luontotyypit on merkattu karttapohjaan kuvassa 1. Uposkasvivaltaista pohjaa luonnehtivat ahvenvita (Potamogeton perfoliatus) ja erilaiset ärviät (Myriophyllum sp.) ja haurat (Zannichellia sp.). Itämeren hiekkarantojen lajistolle ovat tyypillisiä suola-arho (Honckenya peploides), merinätkelmä (Lathyrys japonicus) ja rantavehnä (Leymys arenarius). Kyseinen luontotyyppi on luokiteltu erittäin uhanalaiseksi luontotyypiksi SY 8/2008 (Suomen luontotyyppien uhanalaisuus, osa 2) mukaan. Itämeren hiekkaranta vastaa luontodirektiivin luontotyyppiä Itämeren hiekkarannat (1640) ja sisältyy luonnonsuojelulain luontotyyppiin hiekkarannat. Suursaramerenrantaniityn lajistoa kuvaa inventointialueella valtalaji vesisara (Carex aquatilis) ja muut yleiset lajit kuten myrkkykeiso (Cicuta virosa), terttualpi (Lysimachia thyrsiflora) ja rönsyrölli (Agrostis stolonifera). Merenrantaniityt kuuluvat merenrantojen luontaiseen kasvillisuuteen, mutta perinteinen niitto ja laidunnus ovat laajentaneet niittyvyöhykettä vedestä maalle sekä lisänneet niittyjen määrää ja monimuotoisuutta. Merenrantakasvillisuus on vyöhykkeistä rannan suuntaisesti. Suursaramerenrantaniityt on luokiteltu äärimmäisen uhanalaiseksi luontotyypiksi SY 8/2008 (Suomen luontotyyppien uhanalaisuus, osa 2) mukaan. Lisäksi maankohoamisrannikolla sijaitsevat suursaramerenrantaniityt sisältyvät Suomen vastuuluontotyyppiin maankohoamisrannikon merenrantaniityt. Merenrantapajukon valtalaji on kiiltopaju (Salix phylicifolia) ja aluskasvillisuutena inventointialueella on luhtakastikkaa (Calamagrostis stricta) ja vesisaraa (Carex aquatilis). Rantapajukot sijaitsevat rantaniittyjen ja merenrantalepikoiden välillä ja ovat osa merenrantametsien sukkessiokehitystä. Merenrannan leppävöität ja- pensaikkoja luonnehtii inventointialueella harmaaleppä (Alnus incana), aluskasvillisuus koostuu alapuolisten rantaniittyjen lajeista, myös kiiltopaju (Salix phylicifolia) kuuluu tyyppillisesti vyöhykkeen pensastoon. Rannikon jokisuistoille on luonteenomaista laajat ilmaversokasvustot sekä kelluslehtisten ja uposkasvien vyöhykkeet. Sedimenttikasaumille levittäytyvät ensimmäisenä kaislat, esim. järvikaisla (Schoenoplectus lacustris). Järvikorte (Equisetum fluviatile) ja järviruoko (Phragmites australis) seuraavat kaisloja. Kelluslehtisistä kasveista yleisiä ovat vidat (Potamogeton spp.), ulpukka (Nuphar lutea) ja lumme (Nymphaea alba). Ylimpänä vesirajassa hallitsevat sarat (Carex spp.) ja heinät. Jokisuiston kasvillisuudelle on tyypillistä mosaiikkimaisuus, jota lisäävät kesällä vedenpinnan voimakkaat vaihtelut ja talvenaikainen jäiden liikkuminen. Rannikon jokisuistot on luokiteltu erittäin uhanalaiseksi luontotyypiksi SY 8/2008 (Suomen luontotyyppien uhanalaisuus, osa 2) mukaan. Luontotyyppi vastaa luontodirektiivin tyyppiä jokisuistot (1130), ja on lisäksi vastuuluontotyyppi.
16 Taulukko 1. Siikajokisuistossa tavatut putkilokasvilajit. Suomenkielinen Tieteellinen nimi nimi Siankärsämö Achillea millefolium Ojakärsämö Achillea ptarmica Rönsyrölli Agrostis stolonifera Harmaaleppä Alnus incana Ratamosarpio Alisma plantago-aquatica Luhtakastikka Calamagrostis stricta Rentukka Caltha palustris Vesisara Carex aquatilis Myrkkykeiso Cicuta virosa Hapsiluikka Eleocharis acicularis Rantaluikka Eleocharis palustris Järvikorte Equisetum fluviatile Lampaannata Festuca ovina Rantamatara Galium palustre Suola-arho Honckenya peploides Merivihvilä Juncus balticus Suolavihvilä Juncus gerardii Merinätkelmä Lathyrus japonicus Pikkulimaska Lemna minor Syysmaitiainen Leontodon autumnalis Rantavehnä Leymus arenarius Terttualpi Lysimachia thyrsiflora Kalvasärviä Myriophyllum sibiricum Vilukko Parnassia palustris Luhtakuusio Pedicularis palustris Luhtasuoputki Peucedanum palustris Järviruoko Phragmites australis Hapsivita Potamogeton pectinatus Ahvenvita Potamogeton perfoliatus Kiiltopaju Salix phylicipholia Järvikaisla Schoenoplectus lacustris Sinikaisla Schoenoplectus tabernaemontanni Pihlaja Sorbus aucuparia Palpakot Sparganium sp. Pietaryrtti Tanacetum vulgare Merisuolake Triglochin maritima Lehtovirmajuuri Valeriana sambucifolia Rantatädyke Veronica longifolia Haurat Zannichellia sp. 5. Yhteenveto Inventointialueen kasvillisuus selvitettiin elokuun 2010 aikana tehdyillä maastoselvityksillä. Kasvillisuusselvityksen tavoitteena oli selvittää alueen putkilokasvilajisto ja luontotyypit. Kerätty aineisto on osa Siikajoen tuulipuistohankkeen ympäristövaikutuksien arvioinnin taustaselvityksiä. Inventointialueelta löytyi luontotyyppejä, jotka on luokiteltu erittäin tai äärimmäisen uhanalaiseksi luontotyypiksi SY 8/2008 (Suomen luontotyyppien uhanalaisuus, osa 2) mukaan. Kyseiset luontotyypit ovat Itämeren hiekkarannat ja Rannikon jokisuistot, jotka on luokiteltu erittäin uhanalaisiksi ja Suursaramerenrantaniityt, joka on luokiteltu äärimmäisen uhanalaiseksi 6. Lähteet ja kirjallisuus
17 Airaksinen, O. & Karttunen, K. 2001: Natura luontotyyppiopas. Ympäristöopas 46, 2. korj. painos, Suomen ympäristökeskus, Helsinki. Eurola, S. 1999: Kasvipeitteemme alueellisuus. Oulanka reports 22. Oulanka biological station. University of Oulu. Hämet-Ahti, L., Suominen, J., Ulvinen, T. & Uotila, P. (toim.) 1998: Retkeilykasvio. Luonnontieteellinen keskusmuseo, Kasvimuseo. Helsinki. Mossberg, B. & Stenberg, L. 2005: Suuri Pohjolan Kasvio, Kustannus Oy Tammi. Schulman A., Alanen A., Hæggström C.-A., Huhta A.-P., Jantunen J., ym. (2008) Suomen luontotyyppien uhanalaisuus (toim. Raunio A., Schulman A. & Kontula T.) Osa 2. Luontotyyppien kuvaukset. Itämeri ja rannikko s , Perinnebiotoopit s Ympäristökeskus (nyk. Ely-keskus) 7. Liitteet Kuvat:
18 Kuva 1. Luontotyypit merkattuna karttapohjalle. Punainen: uposkasvivaltainen pohja. Sininen: suursaramerenrantaniitty. Oranssi: Itämeren hiekkarannat. Vihreä: merenrantapajukot ja merenrannanleppävyöt ja pensaikot. Ruskea: rannikon jokisuistot.
19 Kuva 2. Siikajokisuisto Simppusäikältä nähtynä. Kuva 3. Jokisuisto ylävirtaan katsottuna.
20 Kuva 4. Simppusäikän merenpuoleinen ranta. Kuva 5. Suola-arho.
21 Siikajoen alueen uhanalaisten kasvien esiintymien tarkastus Ketoneilikka (Dianthus deltoides) Tanja Jylänki
22 Sisältö 1. Johdanto 2. Aineisto ja menetelmät 3. Alueella esiintyvät uhanalaiset putkilokasvilajit sekä lajit joiden suojelussa Suomella on erityisvastuu 4. Tulokset 5. Yhteenveto 6. Lähteet ja kirjallisuus 7. Liitteet
23 1. Johdanto Luonnonsuojelulain ( , 46 ) mukaan uhanalaisia ovat lajit, joiden säilyminen on Suomessa vaarantunut. Osa uhanalaisista lajeista on määrätty erityisesti suojeltavaksi luonnonsuojelulain 47 nojalla. Tällaisen lajin esiintymispaikan hävittäminen tai heikentäminen on kielletty. Luonnonsuojelulain 42 mukaan rauhoitetun kasvin tai sen osan poimiminen, kerääminen, juurineen ottaminen tai hävittäminen on kielletty. Lisäksi Suomella on EU:n luontodirektiivin mukaan kansainvälinen vastuu eräiden putkilokasvilajien säilymisestä. Maankäyttöä suunnitellessa uhanalaisten lajien esiintymien säilyminen on pyrittävä varmistamaan. Uhanalaisten putkilokasvilajien kansainvälinen luokitus noudattaa ohessa olevaa taulukkoa (taulukko 1.) (Rassi ym. 2001). Taulukko 1. Uhanalaisten lajien kansainvälinen IUCN-luokitus (Rassi ym. 2001) CR (Critically Endagered) äärimmäisen uhanalainen EN (Endangered) erittäin uhanalainen VU (Vulnerable) vaarantunut NT (Near Threatened) silmälläpidettävä LC (Least Concern) elinvoimainen RT (Regionally Threatened) alueellisesti uhanalainen 2. Aineisto ja menetelmät Työn tavoitteena oli tarkistaa alueen uhanalaisten kasvien esiintymät. Alueen uhanalaisten kasvien esiintymät kartoitettiin heinä-elokuun 2010 aikana. Uhanalaisten putkilokasvilajien esiintymätiedot saatiin Hertta-lajitietojärjestelmästä, Pohjois-Pohjanmaan Ely-keskukselta. Putkilokasvien esiintymien sijainnit tarkistettiin käymällä paikan päällä. Jos esiintymä vastasi sijaintitietoa, sai se merkinnän +, jos esiintymää ei löytynyt, sai se merkinnän -. Sijaintitiedosta poikkeavat esiintymät saivat merkinnän uusi esiintymä. 3. Alueella esiintyvät uhanalaiset putkilokasvilajit sekä lajit joiden suojelussa Suomella erityisvastuu Alueella on aikaisemmin havaittu seuraavia uhanalaisia putkilokasvilajeja: a. ruijanesikko b. keto-ja pulskaneilikka c. ruskopiirtoheinä d. upossarpio Ruijanesikko (Primula nutans var. jokelae) Uhanalaisuusluokka IUCN: EN, erittäin uhanalainen Rauhoitettu, Suomen kansainvälinen vastuulaji Ruijanesikko on monivuotinen, lehtiruusukkeellinen kasvi, jolla on vaaleanpunaiset kukat. Se lisääntyy melko tehokkaasti siemenistä ja kasvullisesti. Ruijanesikon kasvupaikat matalakasvisilla merenrantaniityillä peittyvät ajoittain kokoaan veden alle ja muuttuvat ajan mittaan Perämeren maankohoamisrannikolla kasvillisuuden umpeutuessa ja maan kohotessa sopimattomaksi. Karjan
24 laidunnus ylläpitää ruijanesikon suosimia matalakasvuisia sukkessiovaiheita. Ruijanesikko on kärsinyt rantalaidunnuksen vähenemisestä aiheutuvaa rantaniittyjen ruovikoitumista ja pensoittumisesta. Ruijanesikkoa esiintyy Pohjois-Venäjällä, Vienanmerellä ja Perämeren rannoilla sekä Ruotsissa että Suomessa. Esiintymien taantuminen on ollut viime vuosikymmeninä erittäin voimakasta ja jatkuu yhä. Erityisesti Oulun ja Raahen ympäristöstä on hävinnyt lukuisia esiintymiä. Nykyesiintymiä arvoidaan olevan noin 200, joista noin 60 sijaitsee Natura-alueilla. Ketoneilikka (Dianthus deltoides) Uhanalaisuusluokka IUCN: NT, silmälläpidettävä Ketoneilikka on monivuotinen, kapealehtinen, puna- tai valkokukkainen kasvi. Ketoneilikka suosii kasvualustanaan hiekkaisia ketoja, laitumia ja tienpientareita. Ketoneilikka kukkii kesä-elokuussa. Avoimien alueiden sulkeutuminen, mm. niitty- ja hakamaiden sekä metsälaidunten sulkeutuminen laidunnuksen ja niiton loputtua, sorakuoppien ja muiden avointen kenttien metsittäminen ja umpeenkasvu on aiheuttanut ketoneilikan niukentumisen. Pulskaneilikka (Dianthus superbus) Uhanalaisuusluokka IUCN: RT 3a, alueellisesti uhanalainen (keskiboreaalinen, Pohjanmaa) Pulskaneilikka on monivuotinen, kapealehtinen, vaaleanpunakukkainen kasvi, jonka terälehdet ovat liuskoittuneet yli puolenvälin. Pulskaneilikkaa on harvinainen ja sitä tavataan hiekkaisilla laitumilla, jokitörmillä, niityillä ja pientareilla. Pulskaneilikka kukkii heinä-elokuussa. Ruskopiirtoheinä (Rhynchospora fusca) Uhanalaisuusluokitus IUCN: NT, silmälläpidettävä Ruskopiirtoheinä on melko harvinainen, varreltaan hento sarakasvi. Kasvutavaltaan ruskopiirtoheinä on vaakajuurakollinen ja löyhästi mätästävä, matalahko kasvi. Tähkiä sillä on 1-2 ja ne ovat punaruskeat. Kasvupaikkana se suosii pikkujärvien mutaisia hiekkarantoja tai ohutturpeisia nevoja ja lettoja, joissa se kasvaa rimpipinnalla. Ruskopiirtoheinä kukkii kesäheinäkuussa. Metsien uudistamis- ja hoitotoimet, mm. maaperän muokkaus, ojitus ja turpeenotto ovat johtaneet ruskopiirtoheinän niukentumiseen. Upossarpio (Alisma wahlenbergii) Uhanalaisuusluokka IUCN: VU, vaarantunut Rauhoitettu, Suomen kansainvälinen vastuulaji Upossarpio on monivuotinen, mutta lyhytikäinen cm korkea uposkasvi. Sen lehdet ovat rihmamaisia ja sijaitsevat varren tyvellä ruusukemaisesti. Kukintovanoja on yksi tai muutama, kussakin 1-3 kiehkurainen kukinto. Upossarpio kukkii heinä-elokuussa. Vuosittaiset vaihtelut kannan koossa ovat suuret. Upossarpio kasvaa matalassa murtovedessä suojaisilla rannoilla pehmeähköllä pohjalla. Se on Itämerelle kotoperäinen laji, jonka pääesintymisalue on Perämeren itäranta Kalajoelta Kemiin. Maankohoamisen vuoksi kasvupaikat muuttuvat ajan myötä lajille sopimattomiksi, mutta uusia syntyy jatkuvasti tilalle. Upossarpio on taantunut rantojen ruoppaamisen veneväyliksi ja ennen kaikkea rantaniittyjen laidunnuksen loppumisen vuoksi. Vesien rehevöityminen ja sitä seuraava ruovikoituminen uhkaa lajin kasvupaikkoja. Osa upossarpion
25 kasvupaikoista on luonnonsuojelulain suojeltuja luontotyyppejä (merenrantaniityt) ja monet myös luontodirektiivin luontotyyppejä (laajat matalat lahdet, rannikon laguunit) (Ympäristökeskus, lajien ja luontotyyppien esittely). 4. Tulokset Ruijanesikko (Primula nutans var. jokelae) Ruijanesikkoesiintymä sijaitsee Pöyryn voimalaitoksen padon alapuolella, joen pohjoisrannalla. Kasvupaikka on avoin, kivikkoinen joenranta. Esiintymä on havaittu paikalla viimeksi vuonna 2007, mutta ei edellisen kartoituksen aikana vuonna Esiintymää ei havaittu heinäkuussa Taulukko 2. Ruijanesikon esiintymäkoordinaatit ja tilanne heinäkuussa Tieteellinen nimi Suomenkielinen nimi Pohjoinen Itä pvm Tilanne Edellinen tarkastuspvm ja tilanne Primula nutans var. jokelae ruijanesikko , - Keto- ja pulskaneilikka (Dianthus deltoides, D. superbus) Keto- ja pulskaneilikkaesiintymä sijaitsee Siikajokivarressa, kuivalla niityllä, joen töyräällä. Ketoneilikkaesiintymä alkaa jokitöyräältä ja jatkuu rantarinteeseen. Ketoneilikat olivat kukassa kartoitusajankohtana, esiintymä oli runsas. Pulskaneilikkaesiintymä havaittiin rantarinteessä. Pulskaneilikka oli havaintoajankohtana juuri kukkinut. Kuva 1. Pulskaneilikka (Dianthus superbus) Siikajoen rantaniityllä.
26 Kuva 2. Ketoneilikkaa (Dianthus deltoides) Siikajoen rantatörmällä. Taulukko 3. Ketoneilikan esiintymäkoordinaatit ja tilanne heinäkuussa Tieteellinen nimi Suomenkielinen nimi Pohjoinen Itä pvm Tilanne Edellinen tarkastuspvm ja tilanne Dianthus deltoides ketoneilikka , + Dianthus superbus pulskaneilikka , + Ruskopiirtoheinä (Rhynchospora fusca) Ruskopiirtoheinän esiintymä sijaitsee Huhtanevan länsipuolella olevalla erillisellä suolla. Esiintymä on havaittu paikalla viimeksi vuonna 1997, mutta ei heinäkuussa tehdyn kartoituksen aikana vuonna Hyvin lämmin kesä on voinut vaikuttaa ruskopiirtoheinän kukintaan, siten että kukintoja ei enää ole ollut havaittavissa. Ruskopiirtoheinä on vaikea tunnistaa muusta kasvillisuudesta ilman kukintoa. Taulukko 4. Ruskopiirtoheinän esiintymäkoordinaatit ja tilanne heinäkuussa Tieteellinen nimi Suomenkielinen nimi Pohjoinen Itä pvm Tilanne Edellinen tarkastuspvm ja tilanne Rhynchospora fusca ruskopiirtoheinä , + Upossarpio (Alisma wahlenbergii) Upossarpioesiintymät kartoitettiin elokuussa Kahta esiintymää ei voitu kartoittaa karjan laidunnuksen vuoksi. Kaikki löydetyt esiintymät todettiin fertiileiksi, sillä ne olivat kukassa, tai niissä oli siemenkotia. Yleisesti ottaen Siikajoen alueen upossarpiokanta vaikuttaa elinvoimaiselta.
27 Kuva 3. Upossarpio (Alisma wahlenbergii) Siikajoella merenrannassa. Taulukko 5. Upossarpion esiintymäkoordinaatit ja tilanne elokuussa Edellinen Tieteellinen nimi Suomenkielinen nimi Pohjoinen Itä pvm Tilanne tarkastuspvm ja tilanne Alisma wahlenbergii upossarpio Alisma wahlenbergii upossarpio Alisma wahlenbergii upossarpio ei tarkastettu - Alisma wahlenbergii upossarpio ei tarkastettu - Alisma wahlenbergii upossarpio Alisma wahlenbergii upossarpio Alisma wahlenbergii upossarpio Alisma wahlenbergii upossarpio Uusi esiintymä Alisma wahlenbergii upossarpio Uusi esiintymä Alisma wahlenbergii upossarpio Uusi esiintymä Alisma wahlenbergii upossarpio Uusi esiintymä Alisma wahlenbergii upossarpio Uusi esiintymä 5. Yhteenveto Kerätty aineisto on osa Siikajoen tuulipuistohankkeen ympäristövaikutuksien arvioinnin taustaselvityksiä. Inventointialueelta löytyi putkilokasveja, jotka on luokiteltu vaarantuneeksi, aluellisesti vaarantuneeksi tai silmälläpidettäväksi. Upossarpiota löytyi useita elinvoimaisia esiintymiä Varessäikän ja Siikajoen jokisuiston väliseltä merenrannalta. Upossarpio on luokiteltu vaarantuneeksi, se on rauhoitettu ja on Suomen kansainvälisiä vastuulajeja. Ketoneilikkaa löytyi
28 elinvoimainen esiintymä Siikajoen rannasta, Heikalansaaren edustalta. Ketoneilikka on luokiteltu silmälläpidettäväksi lajin niukkenemisen vuoksi. Pulskaneilikkaa löytyi samoin Siikajoen rannasta, Heikalansaaren edustalta. Pulskaneilikka on luokiteltu alueellisesti vaarantuneeksi Keskiboreaalisella vyöhykkeellä, johon Pohjois-Pohjanmaa kuuluu. 6. Lähteet ja kirjallisuus Airaksinen, O. & Karttunen, K. 2001: Natura luontotyyppiopas. Ympäristöopas 46, 2. korj. painos, Suomen ympäristökeskus, Helsinki. Hämet-Ahti, L., Suominen, J., Ulvinen, T. & Uotila, P. (toim.) 1998: Retkeilykasvio. Luonnontieteellinen keskusmuseo, Kasvimuseo. Helsinki. Ilmonen, J., Ryttäri, T. & Alanen, A. (toim.) 2001: Luontodirektiivin kasvit ja selkärangattomat eläimet. Suomen Natura-2000 ehdotuksen luonnontieetellinen arviointi. SY510, Suomen Ympäristökeskus, Helsinki. Mossberg, B. & Stenberg, L. 2005: Suuri Pohjolan Kasvio, Kustannus Oy Tammi. Rassi ym. (2001). Suomen lajien uhanalaisuus Uhanalaisten lajien II seurantaryhmä. Ympäristöministeriö, Suomen ympäristökeskus. 7. Liitteet
29 Kuva 4. Ruijanesikkoesiintymän sijainti kartalla. Mittakaava 1:10000 Ruutujako 1 km Koordinaattijärjestelmä: KKJ-yk. Nurkkapisteen koordinaatit: : :
30 Kuva 5. Keto- ja pulskaneilikkaesiintymien sijainti kartalla. Mittakaava 1:10000 Ruutujako 1 km Koordinaattijärjestelmä: KKJ-yk. Nurkkapisteen koordinaatit: : : Kuva 6. Upossarpioesiintymien sijainti kartalla. Mittakaava 1:20000 Ruutujako 1 km. Koordinaattijärjestelmä: KKJ-yk. Nurkkapisteen koordinaatit: : :
31 Kuva 7. Upossarpioesiintymien sijainti kartalla. Mittakaava 1:20000 Ruutujako 1 km. Koordinaattijärjestelmä: KKJ-yk. Nurkkapisteen koordinaatit: : :
32 Siikajoen Tauvonniemen uhanalaisten lajien esiintymispaikkatarkkailu
33 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu SISÄLTÖ 1 JOHDANTO AINEISTO JA MENETELMÄT ALUEEN YLEISKUVAUS LAJIT JA TARKKAILUKÄYNNIN TULOKSET Ahonoidanlukko Botrychium multifidum Nelilehtivesikuusi Hippuris tetraphylla Pulskaneilikka Dianthus superbus Rönsysorsimo Puccinellia phryganodes Munahiedalla Rönsysorsimo Puccinellia phryganodes Ulkonokanhietikolla Sammakkoleinikki Ranunculus reptabundus Suolayrtti Salicornia europaea Munahiedalla Suolayrtti Salicornia europaea Ulkonokanhietikolla Suolayrttijäytäjäkoi Scrobipalpa salinella JOHTOPÄÄTÖKSET KIRJALLISUUS Liite 1: Uhanalaisten lajien esiintymispaikat Tauvonniemessä (ELY-keskus) Liite 2: Ilmakuvia Tauvonniemestä vuosilta 2003 ja 2007 sekä uhanalaislajien esiintymispaikat 2
34 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 1 JOHDANTO Luonto-osuuskunta Aapa suoritti WSP Environmental Oy:n toimeksiannosta kuuden uhanalaiskasvin sekä yhden hyönteisen esiintymispaikkatarkkailun Siikajoen Tauvoniemen luonnonsuojelualueella. Tämä selvitys liittyy Siikajoen tuulipuistohankkeeseen ja sen YVA - selostukseen. Työstä vastasi FM biologi Antje Neumann (kasvupaikkatarkkailu, raportointi). 2 AINEISTO JA MENETELMÄT Tarkistettavana oli kuuden uhanalaisen kasvilajin (ahonoidanlukko, rönsysorsimo, suolayrtti, nelilehtivesikuusi, pulskaneilikka ja sammakkoleinikki) sekä yhden uhanalaisen hyönteislajin (suolayrttijäytäjäkoi) esiintymät Toivonniemen luonnonsuojelualueella. Esiintymispaikkatarkastusta varten oli käytettävissä Pohjois-Pohjanmaan ELY-keskukselta toimitettu kartta johon havaintopaikat oli merkitty. Lisäksi saatiin havaintopisteiden koordinaatit sekä aiempien tarkkailukäyntien tiedot Excel taulukon muodossa. Edellä mainitun aineiston sekä maastokartan ja gps paikantimen avulla etsittiin maastokäynneillä (alueen itäosa) ja (alueen länsiosa) lajien esiintymäpaikat maastossa. Maastokäynnin yhteydessä kirjattiin ylös esiintymän laajuus, lajien kunto sekä seuralaislajit. Mikäli lajia ei löydetty, kuvailttiin esiintymispaikan tilaa ja pyrittiin selvittämään onko se muuttunut edellisen havaintokerran jälkeen. 3 ALUEEN YLEISKUVAUS Tauvonniemen luonnonsuojelualueen koillisosa on nimeltään Ulkonokanhietikko ja sen pohjoisluoteisosa Munahieta. Alue on ajoittain meriveden alle jäävää, laakeaa rantahietikkoa ja merenrantaniittyä. Alueella on runsaasti erikokoisia suolamaalaikkuja, joilla haihdunta nostaa meriveden tuoman suolan maaperästä maanpintaan. ELY-keskukselta saatujen tietojen mukaan alue on ollut 90luvun loppupuolella suurelta osin lähes kasviton. Viime vuosien aikana se on kuitenkin ollut voimakkaasti umpeenkasvamassa. Vuonna 2010 suolavihvilä (Juncus gerardii) ja järviruoko (Phragmites australis) kasvoivat melkein koko Tauvonniemen alueella peittävästi. Suolalaikkujen kasvillisuus oli kuitenkin yleensä harvempaa. Ulkonokanhietikon itäosassa sijaitsevien suolalaikkujen kasvillisuutta hallitsee suolavihvilä, peittävyys noin 50-80% (kuva 9). Ulkonokanhietikon lounaisosassa sijaitsevien suolalaikkujen kasvillisuus on paikoin vielä avoimempaa (kasvillisuuden peittävyys noin 5-30%). Niiden lajistoon kuuluvat luotosorsimo (Puccinellia distans ssp. borealis), rönsyrölli (Agrostis stolonifera), meriratamo (Plantago maritima), suolavihvilä ja suolayrtti (Salicornia europaea) (kuvat 13 ja 14). Tauvonniemen kaakkois- ja itärannikkoa leimaa ruovikko. Niemen pohjoisrannikko on hiekka- ja hietarantaa. Kauempana merestä rannalla kasvaa mm. luotosorsimo, rönsyrölli ja konnanvihvilä (Juncus bufonius). Rantadyynit ovat rantavehnävaltaisia (Leymus arenarius). Tauvonniemen itäosan kedot ovat pensakoitumassa. Osaa Tauvonniemen alueen merenrantaniittyjä niitetään luonnonsuojelun hoitotoimenpiteenä. Lisäksi paikalliset luonnonsuojelijat poistavat pensaita talkootöinä. 3
35 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 4 LAJIT JA TARKKAILUKÄYNNIN TULOKSET Taulukko 1. Esiintymispaikkatarkastuksen lajit ja niiden esiintymätiedot (edellinen havainto sekä maastokäynti 2010) Laji 4.1 Ahonoidanlukko (Bortychum multifidum) 4.2 Nelilehtivesikuusi (Hippuris tetraphylla) 4.3 Pulskaneilikka (Dianthus superbus) 4.4 Rönsysorsimo (Puccinellia phryganodes) 4.5 Rönsysorsimo (Puccinellia phryganodes) 4.6 Sammakkoleinikki (Ranunculus reptabundus) 4.7 Suolayrtti (Salicornia europaea) 4.8 Suolayrtti (Salicornia europaea) 4.9 Suolayrttijäytäjäkoi (Scrobipalpa salinella) IUCNluokka NT EN LC EN EN EN EN EN CR Esiintymispaikan Edellinen havainto Maastokäynti nimi 2010 Munahieta vuonna 2000, 5 yksilöä ei löytynyt Munahieta vuonna 2007, useita noin 200 versoja kymmeniä Tauvon Ulkonokka vuonna 1976, lukumäärä ei löytynyt ei tiedetä Munahieta (a ja b) vuonna 2001: 1 mätäs, ei löytynyt vuonna 2007: ei löytynyt Ulkonokkahietikko vuonna 2001: ei löytynyt 118 mätästä, vuonna 2008: ei löytynyt Ulkonokkahietikko vuonna 2003: 1 yksilö ei löytynyt Munahieta vuonna 2006: yksilöitä 25 yksilöitä Ulkonokkahietikko vuonna 2009: noin 1000 yksilöitä 1200 yksilöitä Ulkonokkahietikko vuonna 2002: 10 toukkaa ei löytynyt Ahonoidanlukko ja pulskaneilikka ovat Pohjois-Pohjanmaalla alueellisesti uhanalaisia. 4
36 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 4.1 AHONOIDANLUKKO BOTRYCHIUM MULTIFIDUM Ahonoidenlukko kasvaa hiekkaisilla laidunkedoilla, niityillä ja pientareilla. Vuoden 2000 havaintopaikan kuvaus on avoin rantadyynin takana oleva tasainen alue, jossa kasvaa Phragmitesta. Maastokäynnillä 2010 tavattiin vanhan havaintopaikan alueella rantadyynin takana vastaniitetty niitty, jonka eteläreunalla oli muutamia taloja (kuva 1). Taloille johtavan tien itäpuolella oli pieni järviruokoa kasvava alue. Ilman tarkempaa sijaintikarttaa tai kuvaa oli vaikea tietää missä ahonoidanlukon kasvupaikka oli vuonna 2000 ja onko se muuttunut kymmenen vuoden kuluessa. Tarkka paikannus gps:lla ei onnistunut systeemin epätarkkuudesta johtuen: Vanhan kasvupaikan koordinaatit johtivat hiekkarannalle. Ahonoidanlukkoa ei löydetty niityltä, järviruokoa kasvavalta alueelta eikä dyyneiltä. Alueella on kuitenkin mahdollisia kasvupaikkoja lajille. Kuva 1. Vastaniitetty niitty ja taloja taustalla Kuva 2. Rantadyyni 4.2 NELILEHTIVESIKUUSI HIPPURIS TETRAPHYLLA Nelilehtivesikuusi kasvaa merenrannoilla suojaisissa lahdissa sekä rantaniittyjen lampareissa matalassa vedessä. Vuonna 2007 havaittiin parikymmentä yksilöä nelilehtivesikuusta rantaniityn reunustaman poukaman pohjoisrannalla, matalassa rantavedessä. Maastokäynnillä tavattiin nelilehtivesikuusta rantaniityn pohjoispuolella, rantahietikon etelälaidalla. Siellä oli yksi esiintymä (pinta-ala noin 3 m2, kkj: ; ), jossa oli ainakin 200 hyväkuntoista versoa. Täysikasvuisien versojen pituus oli yleensä noin cm ja kasvit näyttivät lisääntyvän ja leviävän hyvin vegetatiivisesti. Kuva 3. Nelilehtivesikuusen esiintymä Munahiedalla Kuva 4. Hyväkuntoisia nelilehtivesikuusen versoja 5
37 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 4.3 PULSKANEILIKKA DIANTHUS SUPERBUS Pulskaneilikka kasvaa mm. rantaniityillä, kyläkedoilla, tienvarsilla sekä jokien rannoilla. Viimeinen tiedossa oleva havainto pulskaneilikasta oli vuonna 1976 Tauvon Ulkonokassa. Havaintopaikan tarkka sijainti ei ole tiedossa. Mahdollisia kasvupaikkoja pulskaneilikalle olisivat alueen rantaniityt ja kedot. Maastokäynnillä 2010 ei kuitenkaan havaittu pulskaneilikkaa Tauvon Ulkonokassa. 4.4 RÖNSYSORSIMO PUCCINELLIA PHRYGANODES MUNAHIEDALLA Rönsysorsimo kasvaa avoimilla merenrantaniityillä ja suolamaalaikuilla. Viimeinen havainto rönsysorsimolta Munahiedalla oli vuonna 2001, jolloin löydettiin yksi mätäs. Maastokäynnillä 2010 ei havaittu rönsysorsimoa Munahiedalla. Alueen yleisimmät lajit olivat rönsyrölli (Agrostis stolonifera) ja luotosorsimo (Puccinellia distans ssp. borealis). Alueen avoimilla merenrantaniityillä olisi mahdollisia kasvupaikkoja rönsysorsimolle. Kuva 5. Luotosorsimomättäitä Munahiedalla Kuva 6. Luotosorsimomätäs, taustalla rönsyrölliä 6
38 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 4.5 RÖNSYSORSIMO PUCCINELLIA PHRYGANODES ULKONOKANHIETIKOLLA Rönsysorsimo kasvaa avoimilla merenrantaniityillä ja suolamaalaikuilla. Viimeinen havainto Ulkonokkahietikolla on ollut 118 mätästä vuonna Viimeinen raportoitu kasvupaikkatarkkailu on ollut vuonna 2008 jolloin ei ollut havaintoja lajista. Maastokäynnillä esiintymisalue oli melko umpeenkasvanut. Alueen valtalajit olivat järviruoko ja suolavihvilä. Paikoin oli avoimempia alueita (suolamaalaikkuja), joilla kasvoi pienemmällä peittävyydellä suolavihvilää, meriratamoa ja rönsyrölliä. Havaintoja rönsysorsimosta ei tehty. Mahdollinen syy siihen, ettei laji löytynyt voi olla sen kasvupaikan muuttuminen. Ulkonokanhietikon rantaniitty on mahdollisesti ollut avoimempi yhdeksän vuotta sitten. Kuva 7. Suolamaalaikkujen valtalaji on suolavihvilä Kuva 8. Elokuun ukkoskuurojen jälkeen niityllä seisoi vettä. 4.6 SAMMAKKOLEINIKKI RANUNCULUS REPTABUNDUS Sammakkoleinikki kasvaa ojissa, allikoissa ja jokien rannoilla. Viimeinen havainto on ollut vuonna 2003 Tauvon Ulkonokan etelärannalla ruovikkovyöhykkeessä lintutornin eteläpuolella. Yksi sammakkoleinikki kasvoi hieman aukeammalla paikalla. Maastokäynnillä ei havaittu sammakkoleinikkiä, vaikka sen kasvupaikka on säilynyt samanlaisena. Kuva 9. Aukeampi paikka ruovikossa Kuva 10. Rantaruovikko sammakkoleinikin mahdollisen kasvupaikan kaakkoispuolella 7
39 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 4.7 SUOLAYRTTI SALICORNIA EUROPAEA MUNAHIEDALLA Suolayrtti kasvaa hiekkaisilla ja hiesuisilla alavilla merenrannoilla vähäkasvisissa laikuissa. Viimeinen havainto suolayrtista Munahiedalla on vuodelta 2006, jolloin tavattiin kasvustoa. Maastokäynnillä 2010 havaittiin 25 suolayrttiyksilöä. Viisi yksilöä tavattiin suolalaikun lounaisreunalla (kkj: ; ). 20 yksilön esiintymä (kuva 14) havaittiin suolalaikun koillisreunalta ruovikon läheltä (kkj: ; ). Suolayrtit ovat melko pieniä, noin 1 cm kokoisia. Alue on umpeenkasvamassa. Suolalaikussa kasvaa meriratamoa ja suolavihvilää. Järviruoko on kasvamassa suolalaikun reunoilta sen keskustaa kohti. Suolalaikun pinta-ala on ilmakuvan tutkinnan perusteella noin 2 ha. Kuva 11. Suolalaikku Munahiedalla Kuva 12. Suolayrtin kasvupaikka ruovikon reunalla 4.8 SUOLAYRTTI SALICORNIA EUROPAEA ULKONOKANHIETIKOLLA Suolayrtti kasvaa hiekkaisilla ja hiesuisilla alavilla merenrannoilla vähäkasvisissa laikuissa. Viimeinen havainto Ulkonokanhietikon suolayrttiesiintymistä on vuodelta 2009, jolloin havaittiin 1200 yksilöä noin 3 ha alalla useissa erikokoisissa laikuissa. Suolayrtin määrä oli voimakkaasti laskenut vuodesta 2006 ( yksilöä ) vuoteen 2009 (1200 yksilöä). Maastokäynnillä 2010 havaittiin noin 1000 yksilöä (esiintymän keskipiste, kkj: ; ). Suurin osa oli niin kuin edellisen vuoden käynnillä pieniä, cm korkuisia yksilöitä. Harvemmin tavattiin isompia, 5-10 cm kokoisia ja haaraisia suolayrttejä. Suomaalaikut ovat umpeenkasvamassa (luotosorsimo, rönsyrölli, suolavihvilä). Suolayrtin kasvupaikan pinta-ala on ilmakuva tutkinnan perusteella noin 5 ha. Kuva 13. Suolamaalaikku elokuussa Kuva 14. Suolamaalaikku syyskuussa 8
40 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu Kuva 15. Useimmat suolayrtit ovat cm korkuisia Kuva 16. Harvat suolayrtit ovat 5-10 cm kokoisia. Kuva 17. Suolayrttikasvusto ruohomättäässä Kuva 18. Jotkin yksilöt olivat huonokuntoisia, niiden varsi oli kuivunut. 9
41 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 4.9 SUOLAYRTTIJÄYTÄJÄKOI SCROBIPALPA SALINELLA Suolayrttijäytäjäkoi on havaittu Ulkonokanhietokolla edellisen kerran (10 toukkaa), jolloin inventoijan kommenttina oli, että havaintopaikalla oli tosi vähän ja pienkasvuista suolayrttiä. Toukkia suolayrttijäytäjäkoista oli löytynyt yhdestä vähän isommasta yksilöstä. Toukkia oli havaittu enemmän suolasolmukissa (Spergularia salina), joka toimii suolayrttijäytäjäkoin vaihtoehtoisena ruokakasvina. Maastokäynnillä esiintymisalue oli melko umpeenkasvanut (järviruoko ja suolavihvilä). Suolayrttiä ei tavattu alueella. Vähän avoimemmalla paikalla (suolalaikku) havaittiin muutamia yksilöitä suolasolmukista, mutta kasvien lehdillä ei havaittu toukkia. Paikka oli elokuun voimakkaiden ukkoskuurojen jälkeen noin 5 cm veden alla. Suolayrttijäytäjäkoille sopivia ruokakasvia ei muutoin tästä tarkkailupaikasta löytynyt. Kuva 19. Suolalaikku Ulkonokanhietikon itäosassa Kuva 20. Solmukkakasvusto 5 JOHTOPÄÄTÖKSET Siikajoen tuulipuistohankkeen YVA selostuksen osana tehtiin kuuden uhanalaiskasvin ja yhden hyönteislajin esiintymispaikkatarkkailu Siikajoen Tauvonniemen luonnonsuojelualueella. Tauvonniemen luonnonsuojelualueen erikoispiirteenä ovat merenrantaniityt ja suolamaalaikut. Vielä 90luvulla suurin osin kasvittomat hietikkoalueet ovat nykyään umpeenkasvamassa, mikä vaarantaa useiden uhanalaisten kasvilajien sekä suolayrttijäytäjäkoin esiintymispaikkoja. Alueen umpeen kasvamisen torjuntaan käytetään luonnonsuojelun hoitotoimenpiteitä, kuten alueiden niittämistä. Esiintymispaikkatarkkailussa 2010 kierrettiin ELY-keskuksen rekisteritiedoissa olevia lajien esiintymispaikkoja. Maastokäynneillä havaittiin kaksi (nelilehtivesikuusi ja suolayrtti) entisestä kuudesta (ahonoidanlukko, nelilehtivesikuusi, suolayrtti, rönsysorsimo, sammakkoleinikki, suolayrttijäytäjäkoi) alueella esiintyvistä uhanalaisista ja äärimmäisen uhanalaisista lajeista. Tämän tuloksen perusteella ei kuitenkaan voi tulla lopputulokseen että ahonoidanlukko, rönsysorsimo, sammakkoleinikki ja suolayrttijäytäjäkoi olisivat kokonaan hävinneet alueelta. Tässä selvityksessä ei tehty kattavaa inventointia koko Tauvonniemen luonnonsuojelualueelle. Yleisesti havaittu tendenssi Tauvonniemellä oli avointen meriniittyjen ja suolalaikkujen lajien väheneminen, sekä järviruo on peittävyyden lisääntyminen. 10
42 Luonto-osuuskunta Aapa: Tutkimusraportti 83, 2010 WSP Environmental Oy Tauvonniemen uhanalaislajien esiintymispaikkatarkkailu 6 KIRJALLISUUS Hämet-Ahti, L., Suominen, J., Ulvinen, T., Uotila, P. ja Vuokko, S., 1986: Retkeilykasvio. Suomen Luonnonsuojelun Tuki Oy, Helsinki Juntunen, K., 2010: Tiedonanto Pohjois-Pohjanmaan ELY-keskus. Kaakinen, E., Kokko, A., Aapala, K., Kalpio, S., Eurola, S., Haapalehto, T., Heikkilä, R., Hotanen, J.-P., Kondelin, H., Nousiainen, H., Ruuhijärvi, R., Salminen, P., Tuominen, S., Vasander, H. & Virtanen, K., 2008: Suot. Julk.: Raunio, A., Schulman, A. & Kontula, T. (toim.). Suomen luontotyyppien uhanalaisuus Osa 7: Luontotyyppien kuvaukset. Suomen ympäristökeskus, Helsinki. Suomen ympäristö 8/2008. S Mossberg, B., Stenberg, L., 2005: Suuri Pohjolan kasvio. Tammi
43 Mittakaava 1:20000 Ruutujako 1 km Koordinaattijärjestelmä: KKJ-yk Nurkkapisteen koordinaatit: : : km EUn luonnonmaantieteellinen aluejako Alpiininen alue Boreaalinen alue MHn kiinteistöt (kaikki) Luonnonnsuojelu-/erämaa-alueet Erämaa-alueet Kansallispuistot Luonnonpuistot Valtion maalla olevat luonnonsuojelualueet Yksityisten maalla olevat suojelualueet Ahvenanmaan Natura-alueet Natura-alueet Lajien digitoidut esiintymät " Ahvenanmaan Natura-kohteet (pisteet)